Aktuality

Oznam

Materská škola Šarišská Poruba, Šarišská Poruba 34, 082 12 Kapušany oznamuje, že

            zápis detí do materskej školy na školský rok 2020/2021 sa uskutoční

**od 01. mája 2020 do 31. mája 2020.**

Dieťa sa do materskej školy prijíma na základe písomnej žiadosti zákonného zástupcu, ktorú predloží riaditeľke materskej školy. Riaditeľka MŠ postupuje podľa ROZHODNUTIA Ministerstva školstva, vedy, výskumu a športu Slovenskej republiky číslo: 2020/10610:1-A1030 zo dňa   26.marca 2020.

Podávanie žiadostí o prijatie dieťaťa sa podľa hore uvedeného rozhodnutia smie organizovať bez osobnej prítomnosti detí; odporúča sa komunikácia elektronickou formou (prefotená alebo oskenovaná žiadosť zaslaná **v termíne od 01.05.2020 do 31.05.2020**na **ms.sarporuba@gmail.com**). V prípade, ak to technické podmienky neumožňujú, doručenie žiadostí sa uskutoční iným spôsobom v závislosti od priestorových možností materskej školy s dôrazom na dodržiavanie hygienicko-epidemiologických opatrení, o ktorých Vás budeme priebežne informovať.

Potvrdenie o zdravotnom stave dieťaťa sa k priloženej žiadosti nebude vyžadovať. Ak do času vydávania rozhodnutia o prijatí dieťaťa zákonní zástupcovia dodatočne nepriložia potvrdenie o zdravotnom stave dieťaťa od všeobecného lekára pre deti a dorast, spolu s údajom o povinnom očkovaní podľa § 24 ods.7 zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov a § 3 ods. 1 vyhlášky MŠ SR č. 306/2008 Z.z.    o materskej škole v znení vyhlášky MŠ SR č. 308/2009 Z.z. (ďalej len "vyhláška o materskej škole"), dieťa bude prijaté len na adaptačný pobyt.

Ak pôjde o prijatie dieťaťa so špeciálnymi výchovno-vzdelávacími potrebami, nebude sa vyžadovať predloženie vyjadrenia príslušného zariadenia výchovného poradenstva a prevencie. Ak zákonní zástupcovia dieťaťa so špeciálnymi výchovnovzdelávacími potrebami dodatočne nepriložia potvrdenie o zdravotnom stave a vyjadrenie príslušného zariadenia výchovného poradenstva a prevencie, dieťa bude prijaté len na diagnostický pobyt.

Rozhodnutie o prijatí alebo neprijatí dieťaťa na nasledujúci školský rok vydá riaditeľka materskej školy písomne do 30. júna 2020. V rozhodnutí o prijatí dieťaťa môže riaditeľka určiť adaptačný pobyt alebo diagnostický pobyt dieťaťa po dobu maximálne troch mesiacov.

Podľa § 59 ods. 1 a 2 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov budú do materskej školy prednostne prijaté:

- deti, ktoré dovŕšili päť rokov veku,

- deti s odloženou povinnou školskou dochádzkou,

- deti s dodatočne odloženou povinnou školskou dochádzkou.

V prípade zvýšeného záujmu zákonných zástupcov o prijatie detí do Materskej školy Šarišská Poruba, Šarišská Poruba 34, 082 12 Kapušany, budú žiadosti zákonných zástupcov prerokované s pedagogickou radou (podľa § 3 ods. 2 vyhlášky č. 306/2008 Z. z. o materskej škole) a predložené Rade školy pri MŠ Šarišská Poruba i zriaďovateľovi.

Ostatné podmienky prijatia prijímania detí:

 -   do materskej školy sa prijímajú deti spravidla od 3 do 6 rokov, ktoré majú osvojené základné hygienické a samoobslužné návyky a sú primerane samostatné (nemajú plienky, fľašu, cumlík, samostatne sa najedia lyžicou, napijú z pohára, používajú WC, umyjú si ruky, oblečú si základné časti odevu, obujú sa),

- v prípade zvýšeného záujmu o prijatie do materskej školy budú uprednostnené deti s trvalým pobytom v obci Šarišská Poruba.

**Žiadosť o prijatie do materskej školy nájdete v sekcii DOKUMENTY -**[**klik**](https://mssarporuba.webnode.sk/dokumenty/)

Vzhľadom k aktuálnej situácií nás v prípade akýchkoľvek otázok kontaktujte iba prostredníctvom  
emailu: **ms.sarporuba@gmail.com**.

O čase určenom pre osobné doručenie žiadostí, s dôrazom na dodržiavanie prísnych hygienicko-epidemiologických opatrení, Vás budeme priebežne informovať na webovej stránke školy, a to všetko v súlade s aktuálnymi usmerneniami Ministerstva školstva, vedy, výskumu a športu Slovenskej republiky.

                                                                                 Riaditeľstvo Materskej školy Šarišská Poruba

Minister školstva, vedy, výskumu a športu SR Branislav Gröhling rozhodol podľa § 150 ods. 8 zákona č. 245/2008 Z. z. o výchove a vzdelávaní (školský zákon) **o mimoriadnom prerušení vyučovania v školách a prevádzky školských zariadení od 30. marca 2020 do odvolania.**

Žiadame rodičov detí navštevujúcich MŠ Šarišská Poruba, aby od apríla až do odvolania neuhrádzali príspevok na čiastočnú úhradu nákladov za starostlivosť v školách a školských  
zariadeniach prostredníctvom internetbankingu. Ďakujeme